ማንም ሰው ከሃገሩ ለምን ወጣ እንዴት ሀገሩን ጥሎ ይሄዳል ተብሎ ሊወቀስ አይችልም አይገባምም ምክንያቱም ኢትዮጵያዊነት ዕዳ ፍዳ ኢትዮጵያም እስር ቤት አይደለችምና ይልቁንም ኢትዮጵያዊነት ክብር ኢትዮጵያም ፍቅር ናት እንጂ ይሁን እንጂ በምዕራቡ ዓለም ወይም በሌላ ውጪ ሀገር ስትኖር ለኢትዮጵያ እንደምትኖር አስበህ መመፃደቅ የሚገባ አይመስለኝም አሜሪካና ካናዳ እንግሊዝና ጀርመን ወይም አውስትራሊያ ልጆች ወልደህ ብታሳድግ ለወግ ለማዕረግ ብታበቃ መልካም ሊሆን ይችላል ግን ኢትዮጵያን እንዲያስጠሩ ብዬ ነው ማለት ግን ግብዝነት ነው በአሜሪካ የትምህርት ሥርዓት ተምሮ በአሜሪካ ተቋም ተቀጥሮ ውጤታማ ቢሆን የሚጠቅመው አሜሪካን እንጂ ኢትዮጵያን ሊሆን አይችልም '' ትውልደ ኢትዮጵያዊው አሜሪካዊ የሠራው ሮኬት ወደ ህዋ መጠቀ'' ቢባል ለኢትዮጵያ ጥቅሙ ምንድነው ውጤታማዎች የማይኖሩባት ሀገር ሆና ከመታየት በስተቀር ትርፏስ ምንድነው አንድ ትውልደ ኢትዮጵያዊ በኦሎምፒክ ሜዳ ሮጦ የፊንላንድን ማልያ ለብሶ ለፊንላንድ ሜዳልያ ቢያስገኝ ኢትዮጵያ የምታገኘው ጥቅም ምንድንነው ከፍ ብሎ የሚውለበለበውስ ባንዲራ የማን ይሆናል ኢትዮፕያ ኢትዮፕያ የሚሉ የሚያማምሩ ሕፃናትን ወልደህ ብታሳድግ የዕድሩን ድንኳን የሠርጉን ዳስ የሰንበቴውንና የድግሱን ጉዝጓዝና ጨፌ መቼ አዩት ኢትዮጵያዊ ሲከፋው ጃሎ ሲል ሲነሽጠው ሲያቅራራ ሲያዝን ወዬ ሲል ደስ ሲለው ሲደልቅ መቼ ስነልቦናውን ተረዱት ሕመምክን የማያውቅ ባለመድኀኒት ልክህን የማያውቅ አልባሽ አምሮትክን የማያውቅ አጉራሽ ስሜትህን የማይረዳ አፅናኝ የኑሮ ድቀትክንና ግፍህን ከጎንህ ሆኖ ያላየ ተቆርቋሪ ደግሞ የሚጠቅም አይመስለኝም አሜሪካ ተምሮ በአሜሪካ ሆስፒታሎች የተራቀቀ የልብ ሰርጅን ልጅ ከምታወጣ ይልቅ በፎገራ ሜዳና በአዋሽ ሸለቆ ለሚኖሩ ሕዝቦች የወባ ንዳድን ኪዩኒን ሰጥቶ የሚያክም ነርስ ለኢትዮጵያ ብታወጣ የበለጠ ጠቅመሃታል የአሜሪካ ጠፈር ምርምር ናሳ ውስጥ የአስትሮ ፊዚክስ ሊቅ ልጅ አውጥተህ ትውልደ ኢትዮጵያዊ ከሚባለው ይልቅ ውኃ ከከርሰ ምድር አውጥቶ የከብት ጭራ ተከትሎ የሚንከራተተውን አፋር ወይም ሱማሌ ጥም የሚቆርጥ መለስተኛ ቴክኒሻን ብታበረክት ርዳታህ ከፍ ያለ ነው ዝጎራ መልክቱን_ከወደዳችሁት_ላይክ_ሼር_ያድርጉ anileyayimegna anileyayimegna anileyayimegna